open-index/open-wikipedia-markdown huggingface dataset:
დიმიტრი ახვლედიანი

**დიმიტრი თომას ძე ახვლედიანი** (დ. 2 აგვისტო, 1866, სოფ. ნასპერი, ახლანდ. ცაგერის მუნიციპალიტეტი, — გ. 1951, თბილისი) — ქართველი სამხედრო ექიმი, პუბლიცისტი. მხატვარ ელენე ახვლედიანის მამა.

დაიბადა ქუთაისის გუბერნიის ხელმოკლე აზნაურულ ოჯახში. დაამთავრა ქუთაისის გიმნაზია. 1884 წელს ჩააბარა ხარკოვის უნივერსიტეტის სამედიცინო ფაკულტეტზე, საიდანაც გარიცხეს 1887 წლის დეკემბერშ სტუდენტურ გამოსვლებში მონაწილეობის გამო. პოლიციის საიდუმლო ზედამხედველობის ქვეშ ცხოვრობდა ქუთაისის გუბერნიაში მანამ, სანამ 1890 წელს არ ჩაირიცხა ნოვოროსიის უნივერსიტეტში. 1892 წელს სწავლა განაგრძო სამხედრო-სამედიცინო აკადემიაში, რომელიც 1896 წელს დაამთავრა. 1900-იანი წლების დასაწყისში სამხედრო ექიმად მოღვაწეობდა თელავში. უპოვართათვის ჰქონდა უფასო ამბულატორია სოფ. კურდღელაურში. 1904 წლიდან იყო ქართველთა შორის წერა-კითხვის გამავრცელებელი საზოგადოების ნამდვილი წევრი. 1907 წლიდან ცხოვრობდა თბილისში. სხვადასხვა დროს მუშაობდა თბილისის ჰოსპიტალში, რკინიგზის პოლიკლინიკაში, იყო თბილისის მიხეილის საავადმყოფოს ერთ-ერთი ორგანიზატორი. ახვლედიანი ასევე თანამშრომლობდა ქართულ ჟურნალ-გაზეთებთან. წერდა სამეცნიერო წერილებს, გამოკვლევებს, პუბლიცისტურ სტატიებს (იყენებდა ასევე ფსევდონიმებს — А. А-ни, Д – , დ. ახ.). 1918 წლის ნოემბერში თავმჯდომარეობდა ქართველ სამხედრო ექიმთა პირველ ყრილობას. დიმიტრი ახვლედიანის მეუღლე იყო ელისაბედ ერისთავი. მათ ჰყავდათ ოთხი შვილი: ელენე (ცნობილი მხატვარი), ნინო, გიორგი და მარიამი.

## ბიბლიოგრაფია
* საქართველოს მალარიული გეოგრაფია, მალარიული რუკით (ავტორი). - ტფილისი, ს.მ.უ.ს. პოლიგრაფტრესტის მე-4 სტამბა, 1925. - 92გვ.

## ლიტერატურა 
* იმედაშვილი, ი. ქართველ მოღვაწეთა ლექსიკონი. ტ. 1 : (1801-1952). - თბ., 2018. – გვ. 246-247.

## რესურსები ინტერნეტში
* 

კატეგორია:დაბადებული 2 აგვისტო
კატეგორია:დაბადებული 1866
კატეგორია:გარდაცვლილი 1951
კატეგორია:ქართველი ექიმები
კატეგორია:ქართველთა შორის წერა-კითხვის გამავრცელებელი საზოგადოების წევრები
კატეგორია:ქართველი პუბლიცისტები
დ
კატეგორია:საქართველოს საისტორიო და საეთნოგრაფიო საზოგადოების წევრები
აგატა ბიერნატი

**აგატა ბიერნატი** (დ. 1989) — პოლონელი მოდელი. წარადგინა პოლონეთი მის მსოფლიო 2018-ზე. 2017 წელს გახდა „მის პოლონეთი“, 2009 წელს კი ამავე კონკურსში მეორე ადგილი დაიკავა.

## რესურსები ინტერნეტში
* „მის პოლონეთის“ ოფიციალური საიტი

## სქოლიო
კატეგორია:მის პოლონეთის გამარჯვებულები
კატეგორია:დაბადებული 1989
კატეგორია:ცოცხალი ადამიანები
მეჭინჭრია

**მეჭინჭრია** () — დღის პეპელა ნიმფალიდისებრთა ოჯახისა. ფრთების შლილი 40–50 მმ-ს შეადგენს, ფერად ღია წითურია, აყრია შავი და მოყვითალო ლაქები. ფართოდ არის გავრცელებული ევრაზიის ზომიერ სარტყელში. კვერცხებს დებს ჭინჭრის ფოთლებზე (აქედან სახელწოდება), იშვიათად სვიაზე, რომლითაც შემდგომში მუხლუხები იკვებებიან (ცხოვრობენ ჯგუფებად). ჭუპრი თავისუფალი ტიპისაა, თავით ქვემოთ ეკვრება მცენარეებს და სხვადასხვა ვერტიკალურ ზედაპირს. ზრდასრულ ინდივიდებს მიგრაცია შეუძლიათ; ზამთრობენ თავშესაფრებში.

## სქოლიო 
კატეგორია:ნიმფალიდისებრნი
ცივაძე

საკუთარი სახელი **ცივაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ასლან ცივაძე — ქიმიკოსი
* გივი ცივაძე — ექიმი, პოლიტიკოსი
* დავით ცივაძე — ინჟინერი, პოლიტიკოსი
* სკენდერ ცივაძე — საზოგადო და მუსლიმი სასულიერო მოღვაწე

კატეგორია:ქართული გვარები
სოლომონ ხუციშვილი

**სოლომონ ხუციშვილი** (დ. 20 იანვარი, 1908, გორი, საქართველოს სსრ — გ. 1995, თბილისი, საქართველო) — ქართველი  ლიტერატურათმცოდნე, პედაგოგი და ფილოლოგი. ფილოლოგიის მეცნიერებათა დოქტორი.
პროფესორი. საქართველოს სსრ-ის მეცნიერებათა დამსახურებული მოღვაწე (1977), შრომის წითელი დროშის ორდენი კავალერი.

## ბიოგრაფია 
დაიბადა 1908 წლის 20 იანვარს გორში. დაამთავრა თბილისის სახელმწიფო უნივერსიტეტის პედაგოგიური ფაკულტეტის ენისა და ლიტერატურის განყოფილება 1930 წელს.

1938 წლიდან კითხულობდა ლექციებს თბილისის ალექსანდრე პუშკინის სახელობის პედაგოგიურ ინსტიტუტში; 1939 წლიდან — თბილისის სახელმწიფო უნივერსიტეტში, სოხუმის მაქსიმ გორკის სახელობის პედაგოგიურ ინსტიტუტსა და გორის ნიკოლოზ ბარათაშვილის სახელობის პედაგოგიურ ინსტიტუტში. 1943-1950 წლებში მუშაობდა ბარათაშვილის ინსტიტუტის ქართული ლიტერატურის ისტორიის კათედრის გამგედ. შემდეგ იყო თბილისის სახელმწიფო უნივერსიტეტის ახალი ქართული ლიტერატურის კათედრის პროფესორი.

პარალელურად ეწეოდა აქტიურ პედაგოგიურ და საზოგადოებრივ მოღვაწეობას. მრავალი სამეცნიერო და ლიტერატურულ — კრიტიკული გამოკვლევის ავტორი, მათ შორისაა წიგნები: „ქართული ლიტერატურის კრიტიკის ისტორიისათვის“ (I, 1954; II, 1957), „ილია ჭავჭავაძე“ (1957), „ქართველ საზოგადო მოღვაწეთა ნეკროპოლი“ (1961), „ლიტერატურულ-კრიტიკული ნარკვევები“ (1969), „მიხეილ ზანდუკელი“ (1973), „ლევან გოთუა“ (1976), “ვაჟა-ფშაველა" (ე. ლუნდბერგთან და ე. ღოღობერიძესთან ერთად, 1977), „ქართული პუშკინიანა" (1979), „მანათობელი“ (1980) და სხვა. გამოცემული აქვს ს. დოდაშვილის, ს. აბაშიძის, ნ. ლომოურის, ე. ბოსლეველის და სხვა. აგრეთვე XIX საუკუნის ქართველი კრიტიკოსების კრებულები.

გარდაიცვალა 1995 წელს თბილისში. დაკრძალულია დიდუბის პანთეონში.

## ლიტერატურა
## ბიბლიოგრაფია 
* მშობლიური ლიტერატურა, მე-6 კლასის სახელმძღვანელო, 216 გვ. (შემდგენელი), თბილისი: „განათლება“, 1995 წელი
* ილია ჭავჭავაძე 1837-1987, 32 გვ  თბილისი: „ფერადი ბეჭდვის სტამბა“, 1987 წელი
* მანათობელი, ქართველთა შორის წერა-კითხვის გამავრცელებელი საზ-ბის 100 წელი, 124გვ, თბილისი, საბჭოთა საქართველო, 1980 წელი
* სიცოცხლე წიგნთან, წიგნისთვის, წიგნში...: ი. გრიშაშვილის ბიბლიოფილური მოღვაწეობა, 40 გვ, თბილისი: „განათლება“, 1978 წელი
* მიხეილ ზანდუკელი, მონოგრაფია, 47გვ, თბილისი: „განათლება“, 1973 წელი

## რესურსები ინტერნეტში
*სოლომონ ხუციშვილი  — Geonecropol 

კატეგორია:დაბადებული 20 იანვარი
კატეგორია:დაბადებული 1908
კატეგორია:გარდაცვლილი 1995
კატეგორია:ქართველი ლიტერატურათმცოდნეები
კატეგორია:ქართველი ფილოლოგები
კატეგორია:ფილოლოგიურ მეცნიერებათა დოქტორები
კატეგორია:საქართველოს სსრ-ის მეცნიერების დამსახურებული მოღვაწეები
კატეგორია:შრომის წითელი დროშის ორდენის კავალრები
კატეგორია:თბილისის სახელმწიფო უნივერსიტეტის კურსდამთავრებულები
ს
ისაკი ნოვრუზოვი

**ისაკი ნოვრუზოვი** (დ. 20 თებერვალი, 1949, სოფელი მსხალდიდი, გარდაბნის რაიონი) — ქართველი პოლიტიკოსი.

1975 წელს  თბილისის სახელმწიფო პედაგოგიური ინსტიტუტის ისტორიის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.

## რესურსები ინტერნეტში
*ისაკი ნოვრუზოვი — საქართველოს ბიოგრაფიული ლექსიკონი
*ისაკი ნოვრუზოვი  — საქართველოს პარლამენტის ოფიციალური საიტი

კატეგორია:დაბადებული 20 თებერვალი
კატეგორია:დაბადებული 1949
კატეგორია:საქართველოს IV მოწვევის პარლამენტის წევრები
გაიოზ ნოზაძე

**გაიოზ ნოზაძე** (დ. 10 თებერვალი, 1937, ჭიათურა) — ქართველი თანამდებობის პირი, ინჟინერი.

1960 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი, ხოლო 1977 წელს მოსკოვის საზოგადოებათმცოდნეობის აკადემია. 1995-1999 წლებში იყო საქართველოს მე-4 მოწვევის პარლამენტის წევრი (ბაღდათის მაჟორიტარი). 

## რესურსები ინტერნეტში
*გაიოზ ნოზაძე —   საქართველოს პარლამენტის ოფიციალური საიტი

 
 

კატეგორია:დაბადებული 10 თებერვალი
კატეგორია:დაბადებული 1937
კატეგორია:საქართველოს IV მოწვევის პარლამენტის წევრები
ხუხუნაიშვილი

საკუთარი სახელი **ხუხუნაიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ვანო ხუხუნაიშვილი — პოლიტიკოსი
* სიმონ ხუხუნაიშვილი — სახალხო გვარდიის ოფიცერი

კატეგორია:ქართული გვარები
სიმონ ხუხუნაიშვილი

მინი|ს. ხუხუნაიშვილი
**სიმონ მათეს ძე ხუხუნაიშვილი** (დ. წ. უცნობია, სოფ. ზემო აკეთი, ახლანდ. ლანჩხუთის მუნიციპალიტეტი, — გ. 6 სექტემბერი, 1919, თბილისი) — ქართველი სამხედრო პირი, სახალხო გვარდიის ერთ-ერთი ხელმძღვანელი.

1914-1917 წლებში რუსეთის იმპერიის არმიის რიგებში იბრძოდა I მსოფლიო ომის ავსტრია-გერმანიის ფრონტზე, პრაპორშჩიკად მსახურობდა ნოვგოროდის 433-ე ქვეით პოლკში. ფრონტიდან დაბრუნების შემდეგ ჩაირიცხა გურიის სახალხო გვარდიაში. 1917 წლის ბოლოს თბილისის აღმასრულებელი კომიტეტის განსაკუთრებული რაზმის ოფიცერი გახდა და მონაწილეობდა ქალაქის რევოლუციური ანარქიისგან დაცვაში. 1918 წელს თავი გამოიჩინა აფხაზეთში ბოლშევიკებთან ბრძოლაში და ოსმალებთან ნატანებ-ოჩხამურის რაიონში შეტაკებებში. 1918 წლის სექტემბრიდან დაინიშნა სახალხო გვარდიის განსაკუთრებული ბატალიონის უფროსად. დიდი როლი ითამაშა 1918 წლის დეკემბერში სომხეთ-საქართველოს ომის დროს ეკატერინენფელდთან გამარჯვებაში, შემდეგ იბრძოდა სოჭის ფრონტზე. 1919 წლის სექტემბერში სავარაუდო კორუფციული საქციელის გამო ხუხუნაიშვილის წინააღმდეგ გამოძიება დაიწყო, რამაც გამოიწვია დაპირისპირება გვარდიის უფროს ვალიკო ჯუღელთან. ხუხუნაიშვილმა თბილისში, გვარდიის შტაბში (ახლანდ. ახალგაზრდობის სასახლე) გასროლით მოიკლა თავი. სამხედრო პატივით დაკრძალეს მშობლიურ სოფელში.

## ლიტერატურა
* სიმონ ხუხუნაიშვილი : [ნეკროლოგი] / ზემო-აკეთელი, თეოფანე // „თეატრი და ცხოვრება“. - 1919. - №12. - გვ.13;
* გვარდიის საგანგებო ბატალიონის მეთაურის, სიმონ ხუხუნაიშვილის თვითმკვლელობის სულის შემძვრელი ისტორია / დიმიტრი სილაქაძე // „ისტორიანი“. - 2018. - №41.

## რესურსები ინტერნეტში
კატეგორია:გარდაცვლილი 6 სექტემბერი
კატეგორია:გარდაცვლილი 1919
კატეგორია:ქართველი სამხედრო მოღვაწეები
კატეგორია:რუსეთის იმპერიის ოფიცრები
კატეგორია:ქართველები პირველ მსოფლიო ომში
კატეგორია:საქართველოს სახალხო გვარდიის წევრები
კატეგორია:ლანჩხუთის მუნიციპალიტეტში დაბადებულები
სიმონ
საზიზღარი მე

**„საზიზღარი მე“** () — 2010 წლის კომპიუტერული ანიმაციური კომედიური ფილმი, რომლის რეჟისორია პიერ კოფინი, სცენარისტები — სინკო პოლი და კენ დორიო, პროდიუსერი — კრის მელედანდრი. მუსიკა ეკუთვნის ეიტორ პერეირას და ფარელ უილიამსს. პერსონაჟებს ახმოვანებენ სტივ კარელი, ჯეისონ სიგელი, რასელ ბრენდი და სხვები. ფილმი აწარმოა Illumination Entertainment-მა, ხოლო დისტრიბუცია გაუწია Universal Pictures-მა.

## იხილეთ აგრეთვე 
* „საზიზღარი მე 2“ (2013)
* „მინიონები“ (2015)
* „საზიზღარი მე 3“ (2017)

## რესურსები ინტერნეტში 
*
* 
*

## სქოლიო
კატეგორია:ფილმები ანბანის მიხედვით
კატეგორია:ინგლისურენოვანი ფილმები
კატეგორია:2010 წლის ფილმები
კატეგორია:2010 წლის ანიმაციური ფილმები
კატეგორია:ამერიკული 3D ფილმები
კატეგორია:ამერიკული ანიმაციური ფილმები
გიორგი კერესელიძე

**გიორგი (გოგია) მათეს ძე კერესელიძე** (დ. 17 მარტი, 1885, ქ. გორი, — გ. 1960, ვეზინე, საფრანგეთი, დაკრძალულია იქვე) — ქართველი პოლიტიკური და საზოგადო მოღვაწე, ჟურნალისტი, პოლიტიკური ემიგრანტი. ლეო კერესელიძის ძმა.

1905 წლის რევოლუციის დროს ახლოს იყო ქართველ სოციალისტ-ფედერალისტებთან. დუშეთის ხაზინის ექსპროპრიაციის შემდეგ რეაქციას გაერიდა და 1906 წელს ცოლ-შვილთან ერთად წავიდა შვეიცარიაში, სადაც ჟენევის უნივერსიტეტის სტუდენტი გახდა. მალე რუსეთმა პოლიტიკური საქმიანობის გამო ძმები კერესელიძეების გადაცემა მოითხოვა; შვეიცარიის სასამართლოზე ბელგიელმა ავტორიტეტულმა საერთაშორისო სამართალმცოდნე ერნესტ ნისმა მათ დასაცავად წარმოთქვა სიტყვა: რომელშიც აღნიშნა, რომ რუსეთმა დაარღვია 1783 წლის ხელშეკრულება, ამიტომ ქართველთა ყველა ქმედება პოლიტიკური ბრძოლაა და დაუშვებელია ძმების რუსეთისათვის გადაცემა; სასამართლომ ბრალდებულები გაამართლა. 

1910 წელს ემიგრაციაში მყოფი კერესელიძე პეტრე სურგულაძის თაოსნობით დაფუძნებული „ქართველ სეპარატისტთა ჟენევის ჯგუ­ფის“ წევრი გახდა და 1913-1914 წლებში იყო ჯგუფის მიერ დაარსებული ჟურნალ „თავისუფალი სა­ქარ­თვე­ლოს“ ერთ-ერთი რედაქტორი. I მსოფლიო ომის დაწყებისთანავე ჟენეველმა ქართველებმა ბერლინში „საქარ­თვე­ლოს განთავისუფლების კომიტეტი“ შექმნეს და გერმანიის დახმარებით ცდილობდნენ საქართველოს დამოუკიდებლობისთვის ბრძოლის გაგრძელებას. კერესელიძე რედაქტორობდა კომიტეტის მიერ დაარსებულ „ქარ­თულ გაზეთს“ (1916-1918). 1918-1922 წლებში - გერმანიაში საქართველოს დელეგაციის სამხედრო ატაშე, პოლკოვნიკის ჩინით. საქართველოს საბჭოთა ოკუპაციის შემდეგ დარჩა გერმანიაში. იყო გაზეთ „თეთრი გიორგის“ რედაქციის წევრი და ერთ-ერთი ავტორი. II მსოფლიო ომის წლებში (1939-1945) თანამ­შრომლობდა ბერლინში ხელისუფლების მიერ შექმნილ „კავკასიის სამმართველოსთან“ (ხელმძღვანელი ვ. ახმეტელი). პოლიტიკური საკითხების გარდა, იღვწოდა ქართველ ტყვეთა გათავისუფლებისათვის.

გიორგი გარდაიცვალა 1960 წელს. დაკრძალულია  საფრანგეთში, ვეზინეს სასაფლაოზე.

## ლიტერატურა
;
* წერეთელი მიხეილ. გიორგი კერესელიძე: ძვირფასი მეგობრის ხსოვნას // ბედი ქართლისა. – 1962. –N39–40. – გვ. 11–13;
* კერესელიძე, გიორგი. საქართველოს დამოუკიდებლობის კომიტეტი : (1914-1918) / გიორგი კერესელიძე // ქართული ემიგრაცია : სამეცნიერო ჟურნალი.- თბილისი, 2013.-  N1 (4). - გვ.141-175

## რესურსები ინტერნეტში
* გიორგი კერესელიძე. ქართველები უცხოეთში. ბიოგრაფიები და მოღვაწეობა (საქართველოს პარლამენტის ეროვნული ბიბლიოთეკა). 

## სქოლიო 
კატეგორია:დაბადებული 17 მარტი
კატეგორია:დაბადებული 1885
კატეგორია:გორში დაბადებულები
კატეგორია:გარდაცვლილი 1960
კატეგორია:ქართველი პოლიტიკოსები
კატეგორია:ქართველი ჟურნალისტები
კატეგორია:ქართველი ემიგრანტები
გ
კატეგორია:ქართველი ნაციონალისტები
დეკანოზიშვილი

საკუთარი სახელი **დეკანოზიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ანდრია დეკანოზიშვილი — მწერალი, პუბლიცისტი
* გიორგი დეკანოზიშვილი — პოლიტიკური და საზოგადო მოღვაწე
* ვასილ დეკანოზიშვილი — რევოლუციონერ-ხალხოსანი

## იხილეთ აგრეთვე
* ვლადიმერ დეკანოზოვი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
კობიაშვილი

საკუთარი სახელი **კობიაშვილი** შეიძლება აღნიშნავდეს ერთ-ერთს ჩამოთვლილთაგან:

* ალექსანდრე კობიაშვილი — სამხედრო მოღვაწე, გენერალ-მაიორი
* გიორგი კობიაშვილი — რუსეთის არმიის პოლკოვნიკი
* ზაალ კობიაშვილი — 1804 წლის მთიულეთის აჯანყების მონაწილე
* ზაქარია კობიაშვილი — რუსეთის არმიის გენერალ-მაიორი
* ილია კობიაშვილი — თერაპევტი
* ლევან კობიაშვილი — ფეხბურთელი, პოლიტიკოსი
* მიხეილ კობიაშვილი — რუსეთის არმიის გენერალ-მაიორი
* ნიკოლოზ კობიაშვილი — რუსეთის არმიის გენერალ-მაიორი
* სვიმონ კობიაშვილი — იუნკერი, ემიგრანტი

კატეგორია:ქართული გვარები
ალექსანდრე კობიაშვილი

მინი|გენ.-მ. ალ. კობიაშვილი
**ალექსანდრე იოსების ძე კობიაშვილი** (კობიევი; დ. 18 აპრილი, 1857 — გ. 21 ოქტომბერი, 1918, თბილისი, დაკრძალულია წმ. ბარბარეს ეკლესიის ეზოში) — ქართველი სამხედრო მოღვაწე, რუსეთის იმპერიის და საქართველოს რესპუბლიკის გენერალი.

დაიბადა თბილისის გუბერნიის აზნაურის ოჯახში. დაამთავრა მიხეილის ვორონეჟის კადეტთა კორპუსი (1875) და მიხეილის საარტილერიო აკადემია (1883). მსახურობდა კავკასიის გრენადერთა საარტილერიო ბრიგადაში. 1906 წლამდე მსახურობდა მთავარ საარტილერიო სამმართველოში. 1906-1909 წლებში მსახურობდა პოლკოვნიკად (1902) და ლუგანსკის საპატრონო ქარხნის სახელოსნოების უფროსად. 1909-1913 წლებში მსახურობდა იჟევსკის (რუსეთი) საიარაღო ქარხნის სახელოსნოების უფროსად. 1910 წელს მიიღო გენერალ-მაიორის წოდება. 1913 წელს გავიდა თადარიგში მუნდირითა და პენსიით. 1918 წლიდან მსახურობდა საქართველოს სამხედრო სამინისტროში, სადაც იყო საარტილერიო სექციის უფროსი. დაჯილდოებული იყო წმ. სტანისლავის III (1889) და II (1899), წმ. ანას II (1905) ხარისხის ორდენებით. სამხედრო მოღვაწეობის გარდა კობიაშვილი ჩართული იყო საზოგადოებრივ ცხოვრებაშიც. მან, საქართველოში ერთ–ერთმა პირველმა, შეადგინა მომხმარებელ–მწარმოებელთა (საკოპერაციო) ამხანაგობათა დაარსების გეგმა, რის შესახებაც მოხსენება წარადგინა თბილისის გუბერნიის სათავადაზნაურო საადგილმამულო ბანკის წევრთა წლიურ კრებაზე (1896).

## ლიტერატურა
*
* ობლად ობოლი : გენ.-მ. ალ. ი. კობიაშვილი // „თეატრი და ცხოვრება“. - 1919. - N1. - გვ.4;

## რესურსები ინტერნეტში
* 
* ალექსანდრე იოსების ძე კობიაშვილი. ქართველები უცხოეთში. ბიოგრაფიები და მოღვაწეობა (საქართველოს პარლამენტის ეროვნული ბიბლიოთეკა)

კატეგორია:დაბადებული 18 აპრილი
კატეგორია:დაბადებული 1857
კატეგორია:გარდაცვლილი 21 ოქტომბერი
კატეგორია:გარდაცვლილი 1918
კატეგორია:ქართველი გენერლები
კატეგორია:რუსეთის იმპერიის გენერალ-მაიორები
კატეგორია:წმინდა სტანისლავის III ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
კატეგორია:წმინდა ანას II ხარისხის ორდენის კავალრები
ჯიგმე უგიენ ვანგჩუკი

**ჯიგმე უგიენ ვანგჩუკი** (; 19 მარტი, 2020) — ბჰუტანის მეფე ჯიგმე ხესარ ნამგიელ ვანგჩუკის და მისი მეუღლის, დედოფალი ჯეცუნ პემას მეორე შვილი. არის ბჰუტანის პრინცი. 2019 წლის 17 დეკემბერს გამოცხადდა, რომ დედოფალი ფეხმძიმედ იყო.

## ტიტულები და წოდებები
* 19 მარტი, 2020 — „მისი უმაღლესობა პრინცი „დაშო“ ჯიგმე უგიენ ვანგჩუკი“

## რესურსები ინტერნეტში
* us.hola.com

კატეგორია:ბჰუტანელები
კატეგორია:დაბადებული 2020
კატეგორია:ცოცხალი ადამიანები
ზაზა პატარიძე

**ზაზა პატარიძე** (დ. 27 ოქტომბერი, 1963, ქუთაისი) — ქართველი  თანამდებობის პირი, ფიზიკოსი.

1985 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 1985-1992 წლებში იყო თბილისის სახელმწიფო უნივერსიტეტის ბირთვული ფიზიკის კათედრის ლაბორანტი. 1992-1995 წლებში — საბაჟო დეპარტამენტის საბაჟო დაცვის სამმართველოს უფროსი. 1995-1999 წლებში იყო საქართველოს მე-4 მოწვევის პარლამენტის წევრი  პარტიული სიით, საარჩევნო ბლოკიდან „ეროვნულ–დემოკრატიული პარტია“.

## რესურსები ინტერნეტში
*ზაზა პატარიძე —  საქართველოს პარლამენტის ოფიციალური საიტი

 

კატეგორია:დაბადებული 8 ივლისი
კატეგორია:დაბადებული 1961
კატეგორია:საქართველოს IV მოწვევის პარლამენტის წევრები
კატეგორია:ქუთაისში დაბადებულები
კატეგორია:ქართველი ფიზიკოსები
კატეგორია:თბილისის სახელმწიფო უნივერსიტეტის კურსდამთავრებულები
ზაზა
Taco Bell

მინი|რესტორნების ქსელის ლოგო
**Taco Bell** — ამერიკული სწრაფი კვების რესტორნების ქსელი. დაფუძნებული იქნა 1962 წლის 21 მარტს, ირვინში, კალიფორნიაში. რესტორანი გვთავაზობს მექსიკურ სამზარეულოს, ესენია: ტაკო, ბურიტო, კესიდილია, ნაჩო და სხვანი. 2018 წლის მონაცემებით ქსელის 7072 რესტორანს 2 მილიარდზე მეტი ვიზიტორი ჰყავს. რესტორნის წლიურმა მოგებამ 2015 წელს 1,988 მილიარდი შეადგინა.

## ისტორია
Taco Bell დაფუძნებული იქნა 1958 წელს, გლენ ბელის მიერ, რომელმაც თავდაპირველად გახსნა ჰოთ დოგების დახლი. 1967 წელს გაიხსნა Taco Bell-ის რიგით მეასე რესტორანი, ქალაქ ანაჰეიმში. 1978 წელს „PepsiCo.“-მ შეიძინა ქსელი დამფუძნებელი გლენ ბელისაგან.   ქსელის ოფისი მდებარეობს ირვინში, კალიფორნიაში.

## აშშ-ს მიღმა
### აზია
#### ჩინეთი
2003 წელს ქსელმა გახსნა რესტორანი შანხაიში, სახელწოდებით „Taco Bell Grande“. ჩინეთში 2008 წლამდე ქსელის 4 რესტორანი ფუნქციონირებდა. 2008 წელს რესტორნები დაიხურა, მაგრამ 2015 წელს ფრენჩაიზი კვლავ დაუბრუნდა ჩინურ ბაზარს, 2017 წელს გაიხსნა პირველი რესტორანი კოლომბოში, შრი-ლანკაში.

#### ინდოეთი
ინდოეთში პირველი რესტორანი გაიხსნას მანტრის მოედანზე, ბანგალორში, 2010 წელს. „Yum! Brands“ გეგმავს გახსნას 600 რესტორანი ინდოეთში და ამით შექმნას 20 000 სამუშაო ადგილი.

#### მალაიზია
„Taco Bell“ გეგმავს გახსნას პირველი რესტორანი მალაიზიაში 2020 წელს.

#### იაპონია
1980-იან წლებში იაპონიაში მათ გახსნენს ორი მაღაზია, მაგრამ მალევე მოხდა მათი დახურვა. 2015 წელს კომპანია დაუბრუნდა იაპონურ ბაზარს და გახსნა რესტორანი ტოკიოში.

#### ფილიპინები
პირველი რესტორანი ფილიპინებში 2004 წლის 30 ოქტომბერს.

#### სინგაპური
წლების მანძილზე რესტორანი მუშაობდა სინგაპურში, ძირითადად „KFC“-თან ერთად. 2008 წელს რესტორანი მოულედნელად დაიხურა და გამოვიდა ქვეყნიდან.

#### სამხრეთ კორეა
სამხრეთ კორეაში არის მხოლოდ ორი რესტორანი სეულის ორ რაიონში, იტაევონსა და ჰონგდაეში.
### ევროპა
ქსელი ფუნქციონირებს 10 ევროპულ სახელმწიფოში, ესენია: კვიპროსი, ფინეთი, საბერძნეთი, ისლანდია, ნიდერლანდები, პოლონეთი, რუმინეთი, რუსეთი, ესპანეთი და გაერთიანებული სამეფო.
### ახლო აღმოსავლეთი
2008 წელს რესტორანი გაიხსნა არაბთა გაერთიანებულ საამიროებში. 2012 წლის თებერვალში ქვეყანაში არსებული 4-ივე რესტორანი დაიხურა. რესტორანი ფუნქციონირებს ქუვეითში.

## რესურსები ინტერნეტში
* ოფიციალური საიტი

## სქოლიო
კატეგორია:აშშ-ის კომპანიები
კატეგორია:სწრაფი კვება
კატეგორია:ტრანსნაციონალური კომპანიები
ნოდარ პეტაშვილი

**ნოდარ პეტაშვილი** (დ. 26 ნოემბერი, 1948, უდე, საქართველოს სსრ, სსრკ) — ქართველი თანამდებობის პირი, ინჟინერი.

1973 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (ადიგენის მაჟორიტარი).

## რესურსები ინტერნეტში
*ნოდარ პეტაშვილი — საქართველოს პარლამენტის ოფიციალური საიტი

 

კატეგორია:დაბადებული 26 ნოემბერი
კატეგორია:დაბადებული 1948
კატეგორია:საქართველოს IV მოწვევის პარლამენტის წევრები
კატეგორია:ადიგენის მუნიციპალიტეტში დაბადებულები
კატეგორია:ქართველი ინჟინრები
კატეგორია:საქართველოს პოლიტექნიკური ინსტიტუტის კურსდამთავრებულები (1973)
ზაქარია კობიაშვილი

**ზაქარია (ზურაბ) სიმონის ძე კობიაშვილი** (კობიევი; დ. 2 აპრილი, 1864, სოფ. ახატანი, ახლანდ. დუშეთის მუნიციპალიტეტი, — გ. 21 თებერვალი, 1931, თბილისი) — ქართველი სამხედრო მოღვაწე და კოლექციონერი, გენერალ-მაიორი.

დაამთავრა თბილისის რეალური სასწავლებელი. 1884 წლიდან იყო სამხედრო სამსახურში. დაამთავრა ელიზავეტგრადის საკავალერიო იუნკერთა სკოლა და კორნეტად ჩაირიცხა ტვერის დრაგუნთა 43-ე პოლკში. მონაწილეობდა რუსეთ-იაპონიის ომში (1904-1905), სადაც დაიჭრა. სამხედრო სამსახურში თავის გამოჩენისთვის 1906 წელს მიიღო პოდპოლკოვნიკის წოდება. შემდგომ წლებში მსახურობდა ნიჟეგოროდის დრაგუნთა მე-17, შემდეგ ვოლინის ულანთა მე-6 პოლკში. 1914 წელს მიიღო პოლკოვნიკობა და გადაიყვანეს სმოლენსკის ულანთა მე-3 პოლკში. I მსოფლიო ომის დროს მონაწილეობდა აღმოსავლეთ პრუსიის ოპერაციაში (1914). 1914-1915 წლებში მეთაურობდა პერეიასლავის დრაგუნთა მე-15 პოლკს, 1916-1917 წლებში — ვოლინის ულანთა მე-6 პოლკს. შემდეგ ირიცხებოდა ოფიცერთა რეზერვში. დაჯილდოებული იყო წმ. ანას III (1904), IV (1905) და II (1905), წმ. სტანისლავის II (1905), წმ. ვლადიმერის IV (1905) და წმ. გიორგის IV (1906) ხარისხის ორდენებით, გიორგის იარაღით (1914).

1919 წლიდან ცხოვრობდა თბილისში. ჰქონდა ფერწერული ტილოების და იარაღის და აღმოსავლური ხელოვნების (ე.წ. „ბუდისტური კოლექცია“) ნიმუშების მდიდარი კოლექცია. ფერწერული კოლექცია — XIX საუკუნის ქართული პორტრეტული ხელოვნების 28 ნიმუში — კობიაშვილმა 1910 წელს ქართველთა შორის წერა-კითხვის გამავრცელებელი საზოგადოებას (რომლის ნამდვილი წევრიც თავად იყო) გადასცა. 1926 წელს იარაღისა და „ბუდისტური კოლექცია” გენერლისგან საქართველოს სახელმწიფო მუზეუმმა შეიძინა. მოგვიანებით, იარაღის კოლექციის შესწავლის მიზნით, მუზეუმმა ზურაბ კობიაშვილი თანამშრომლად მიიწვია, სადაც გარდაცვალებამდე მოღვაწეობდა. დაკრძალეს ვერის სასაფლაოზე, რომელიც ჭადრაკის სასახლის აშენებასთან დაკავშირებით განადგურდა და გენერლის საფლავი დაიკარგა. ცოლად ჰყავდა (1919 წლიდან) თამარ თუმანიშვილი. შვილი არ ჰყოლია.

## ლიტერატურა
* Study of the Arms Collection at the Georgian National Museum / Kapianidze, Mamuka // Bull. Georg. Natl. Acad. Sci. - Vol. 12. - No. 4. - 2018. - გვ. 167-171.

## რესურსები ინტერნეტში
* 
* Кобиев Захар (Захарий) Семенович. «Русская армия в Первой мировой войне».

კატეგორია:დაბადებული 2 აპრილი
კატეგორია:დაბადებული 1864
კატეგორია:გარდაცვლილი 21 თებერვალი
კატეგორია:გარდაცვლილი 1931
კატეგორია:დუშეთის მუნიციპალიტეტში დაბადებულები
კატეგორია:ქართველი გენერლები
კატეგორია:რუსეთის იმპერიის ოფიცრები
კატეგორია:ქართველები პირველ მსოფლიო ომში
კატეგორია:წმინდა ანას III ხარისხის ორდენის კავალრები
კატეგორია:წმინდა ანას IV ხარისხის ორდენის კავალრები
კატეგორია:წმინდა ანას II ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
კატეგორია:წმინდა ვლადიმერის IV ხარისხის ორდენის კავალრები
კატეგორია:წმინდა გიორგის IV ხარისხის ორდენის კავალრები
კატეგორია:ქართველთა შორის წერა-კითხვის გამავრცელებელი საზოგადოების წევრები
კატეგორია:ვერის სასაფლაოზე დაკრძალულები
ედუარდ პოხვალინსკი

**ედუარდ პოხვალინსკი** (დ.    27 ივნისი, 1929,    უსურიისკი,  რსფსრ) — ქართველი პოლიტიკოსი.

დაამთავრა თბილისის ფეხოსანთა (სამხედრო) სასწავლებელი.  1995-1999 წლებში იყო საქართველოს მე-4 მოწვევის პარლამენტის წევრი  პარტიული სიით, საარჩევნო ბლოკი „საქართველოს აღორძინება“. 

## რესურსები ინტერნეტში
*ედუარდ პოხვალინსკი — ბიბლიოვიკი
*ედუარდ პოხვალინსკი — საქართველოს პარლამენტის ოფიციალური საიტი

 

კატეგორია:დაბადებული 27 ივნისი
კატეგორია:დაბადებული 1929
კატეგორია:საქართველოს IV მოწვევის პარლამენტის წევრები
დავით ჟღენტი

**დავით ჟღენტი** (დ. 4 ოქტომბერი, 1952, სოფელი ერკეთი, ჩოხატაურის რაიონი) — ქართველი თანამდებობის პირი, ინჟინერი.

1976 წელს დაამთავრა შრომის წითელი დროშის ორდენოსანი ვ. ი. ლენინის სახელობის საქართველოს პოლიტექნიკური ინსტიტუტის სამრეწველო და სამოქალაქო მშნებლობის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი), საარჩევნო ბლოკიდან „საქართველოს მოქალაქეთა კავშირი“. 1999-2004 წლებში იყო საქართველოს მე-5 მოწვევის პარლამენტის წევრი (ჩოხატაურის მაჟორიტარი) იმავე საარჩევნო ბლოკიდან.

## რესურსები ინტერნეტში
კატეგორია:დაბადებული 4 ოქტომბერი
კატეგორია:დაბადებული 1952
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:ჩოხატაურის მუნიციპალიტეტში დაბადებულები
კატეგორია:საქართველოს პოლიტექნიკური ინსტიტუტის კურსდამთავრებულები (1976)
კატეგორია:ქართველი ინჟინრები
მამე რაიკი

**მამე რაიკი** (დ. 3 მარტი, 1950, თბილისი) — ქართველი მათემატიკოსი.

1972 წელს დაამთავრა თბილისის სახელმწიფო უნივერსიტეტის კიბერნეტიკისა და გამოყენებითი მათემატიკის ფაკულტეტი. 1972-1978 წლებში კიბერნეტიკის ინსტიტუტის უმცროსი მეცნიერ თანამშრომელი, ჯგუფის ხელმძღვანელი. 1978-1980 წლებში იყო თსუ-ს დამნაშავეების სოციოლოგიის ლაბორატორიის სექტორის გამგე. 1980 წლიდან არის საქ. ინფორმატიკის და ტელეკომუნიკაციის ინსტიტუტის სექტორის გამგე- წამყვანი მეცნიერ თანამშრომელი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი“. 

## რესურსები ინტერნეტში
*მამე რაიკი — საქართველოს პარლამენტის ოფიციალური საიტი

 

კატეგორია:დაბადებული 3 მარტი
კატეგორია:დაბადებული 1950
კატეგორია:საქართველოს IV მოწვევის პარლამენტის წევრები
კატეგორია:ქართველი მათემატიკოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
მელიქ რაისიანი

**მელიქ რაისიანი** (დ. 11 აპრილი, 1961, ახალქალაქი) — ქართველი ეკონომისტი, პოლიტიკოსი.

დაამთავრა ერევნის სახალხო მეურნეობის ინსტიტუტის საფინანსო აღრიცხვის დაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი), საარჩევნო ბლოკიდან „საქართველოს მოქალაქეთა კავშირი“. 1999-2004 წლებში — საქართველოს მე-5 მოწვევის პარლამენტის წევრი (ახალქალაქის მაჟორიტარი), იმავე საარჩევნო ბლოკიდან. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკიდან „ნაციონალური მოძრაობა — დემოკრატები“.

2020 წლის საპარლამენტო არჩევნებზე „ერთიანმა ნაციონალურმა მოძრაობამ“ და გაერთიანებულმა ოპოზიციამ „ძალა ერთობაშია“ ახალქალაქი-ნინოწმინდის საარჩევნო ოლქის მაჟორიტარობის კანდიდატად წარადგინა. მან ხმების 4,04% (1251) მიიღო და მეხუთე ადგილი დაიკავა.

## რესურსები ინტერნეტში
## სქოლიო
კატეგორია:დაბადებული 11 აპრილი
კატეგორია:დაბადებული 1961
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:ახალქალაქში დაბადებულები
კატეგორია:ცოცხალი ადამიანები
ნაკი (მესტიის მუნიციპალიტეტი)

**ნაკი** — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ხაიშის თემში (სოფლები: ბარჯაში, გაღმა ხაიში, ზედა ვედი, ზედა წვირმინდი, ზედა ხაიში, ზემო ვედი, თოთანი, ლალხორალი, ლახანი, ლუხი, მუხაშურა, ნაკი, ნალქორვალი, ნანყბული, სკორძეთი, ტობარი, ქედანი, ქვედა ვედი, ქვედა წვირმინდი, შგედი, ციცხვარი, ჭერი, ხაიში, ჯორკვალი).

## დემოგრაფია
2014 წლის აღწერის მონაცემებით სოფელში ცხოვრობს 12 ადამიანი.

## სქოლიო
კატეგორია:მესტიის მუნიციპალიტეტის სოფლები
სვიმონ კობიაშვილი

**სვიმონ (სიკო) ვლადიმერის ძე კობიაშვილი** (დ. 28 აგვისტო, 1902 — გ. 1976) — ქართველი სამხედრო მოღვაწე, ემიგრანტი.

დაიბადა თბილისის გუბერნიის აზნაურულ ოჯახში (ბიძამისი იყო პოლკოვნიკი ზურაბ კობიაშვილი). 1920 წლიდან სწავლობდა თბილისის სამხედრო სკოლაში (ქვეითი სპეციალობის იუნკერი). მონაწილეობდა 1921 წელს საბჭოთა რუსეთთან ომში. 1921 წლიდან ემიგრაციაში იყო ჯერ საბერძნეთში, შემდეგ პოლონეთში. სწავლობდა ვარშავის კადეტთა სკოლაში (1922-1923), დაამთავრა გრუძიონძის ცენტრალური საკავალერიო სკოლა (1925), რის შემდეგაც კონტრაქტით მსახურობდა პოლონეთის არმიაში. იყო პომერანიის მე-18 ცხენოსანი პოლკის მე-2 ლეიტენანტი, შემდეგ გრუძიონძის გარნიზონის კავალერიის სასწავლო ცენტრის ინსტრუქტორი (1927-1928). იყო ქართველ „იუნკერთა კავშირის“ (1928-1932) წევრი. 1935-1937 წლებში სწავლობდა პოლონეთის უმაღლეს სამხედრო სასწავლებელში, შემდეგ კაპიტნის წოდებით განამწესეს ბიდგოშჩში პომერანიის ცხენოსან ბრიგადაში. II მსოფლიო ომის დასაწყისში პოლონეთის დამარცხების შემდეგ ნაცისტური გერმანიის სამსახურში ჩადგა და შეუერთდა ვერმახტის ქართული ლეგიონს. თავდაპირველად მეთაურობდა 799-ე ქვეით ბატალიონს, 1943 წლიდან კი — ლეგიონს. 1945 წლიდან იმყოფებოდა ბრიტანელების, შემდეგ ამერიკელების ტყვეობაში. გათავისუფლების შემდეგ ცხოვრობდა ამერიკის შეერთებული შტატებში. მუშაობდა „ამერიკის ხმის“ ქართულ სექციაში. დაკრძალულია პარიზის მახლობლად, ლევილის ქართველთა სასაფლაოზე. 

## ლიტერატურა
* ქართული სამხედრო ნაწილები და ორგანიზაციები გერმანიაში // 8 ეპიზოდი ქართულ-გერმანული ურთიერთობების ისტორიიდან / რუსუდან დაუშვილი. - თბილისი, 2014. - ISBN 978-99940-49-96-7. - გვ.72-107;
* Wojciech Materski. Gruzini oficerowie kontraktowi Wojska Polskiego w kampanii wrześniowej 1939 r. Pro Georgia. Journal of Kartvelological Studies, No 26 — 2016 — s. 243-284.

კატეგორია:დაბადებული 28 აგვისტო
კატეგორია:დაბადებული 1902
კატეგორია:გარდაცვლილი 1976
კატეგორია:ქართველი სამხედრო მოღვაწეები
კატეგორია:ქართველი ემიგრანტები
კატეგორია:ქართველები მეორე მსოფლიო ომში
რკინის გიგანტი

**რკინის გიგანტი** () — 1999 წლის ამერიკული სრულმეტრაჟიანი სამეცნიერო ფანტასტიკური ანიმაციური ფილმი. Warner Bros. Animation-სა და კინოგაერთიანება Warner Bros. Pictures-ის ერთობლივი ნაწარმოები. პრემიერა 1999 წლის 31 ივლისს გაიმართა. 

ფილმის რეჟისორია ბრედ ბირდი, პროდიუსერები არიან ალისონ აბატე და დეს მაკანიფი, სცენარის ავტორი — ტიმ მაკ-კენლისი. პერსონაჟებს ახმოვანებენ — ჯენიფერ ენისტონი, ჰარი კენიკი უმცროსი, ვინ დიზელი, ჯონ მაჰონი, მაიკლ ემეტ უოლში და სხვები.

## რესურსები ინტერნეტში 
* 
*
* 
* „რკინის გიგანტი“ — Don Markstein's Toonopedia

## სქოლიო
კატეგორია:ინგლისურენოვანი ფილმები
კატეგორია:ფილმები ანბანის მიხედვით
კატეგორია:1999 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:Warner Bros.-ის ანიმაციური ფილმები
გიული სამხარაძე

**გიული სამხარაძე** (დ. 9 ნოემბერი, 1948, გორი) — ქართველი ეკონომისტი, თანამდებობის პირი.

1970 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 

## რესურსები ინტერნეტში
*გიული სამხარაძე — საქართველოს პარლამენტის ოფიციალური საიტი

 
 

კატეგორია:დაბადებული 9 ნოემბერი
კატეგორია:დაბადებული 1948
კატეგორია:საქართველოს IV მოწვევის პარლამენტის წევრები
ავთანდილ საყვარელიძე (ბიზნესმენი)

**ავთანდილ საყვარელიძე** (დ. 21 თებერვალი, 1960, ბაღდათი) — ქართველი ბიზნესმენი, ინჟინერი.

1983 წელს დაამთავრა ნოვოსიბირსკის ელექტროტექნიკური ინსტიტუტის ელექტრონული ტექნიკის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (თბილისის გლდანის მაჟორიტარი). 

## რესურსები ინტერნეტში
*ავთანდილ საყვარელიძე  — საქართველოს პარლამენტის ოფიციალური საიტი

 

კატეგორია:დაბადებული 21 თებერვალი
კატეგორია:დაბადებული 1960
კატეგორია:საქართველოს IV მოწვევის პარლამენტის წევრები
ავთანდილ
რევაზ საყვარელიძე

**რევაზ საყვარელიძე** (დ. 3 მარტი, 1960, დაბა შორაპანი, ზესტაფონის რაიონი) — ქართველი ექიმი.

1983 წელს დაამთავრა თბილისის სახელმწიფო სამედიცინო ინსტიტუტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. 

## რესურსები ინტერნეტში
*რევაზ საყვარელიძე — საქართველოს პარლამენტის ოფიციალური საიტი

 
 

კატეგორია:დაბადებული 3 მარტი
კატეგორია:დაბადებული 1960
კატეგორია:საქართველოს IV მოწვევის პარლამენტის წევრები
ჯემალ სვანიძე

**ჯემალ სვანიძე** (დ. 3 ოქტომბერი, 1950, თბილისი) — ქართველი ბიზნესმენი, ინჟინერი, პოლიტიკოსი.

1972 წელს დაამთავრა კალინინგრადის ტექნიკური ინსტიტუტის ტექნოლოგიის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „ საქართველოს მოქალაქეთა კავშირი “.

## რესურსები ინტერნეტში
კატეგორია:დაბადებული 8 ივლისი
კატეგორია:დაბადებული 1961
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:თბილისში დაბადებულები
ალექსანდრე ბაკში

**ალექსანდრე ბაკში** (დ. 23 ივლისი, 1997, თბილისი, საქართველო) — ქართველი ჩოგბურთელი. მისი საუკეთესო შედეგი მსოფლიო რეიტინგში ერთეულებში იყო 868-ე პოზიცია. ბაკში თამაშობს საქართველოს ნაკრებში, დეივისის თასზე მოიგო 2 შეხვედრა, ხოლო ერთში დამარცხდა. 2020 წლის იანვარში მან ითამაშა ATP-ს თასზე, საქართველოს ნაკრებში.

## რესურსები ინტერნეტში
* atpworldtour.com

კატეგორია:დაბადებული 1997
კატეგორია:დაბადებული 23 ივლისი
კატეგორია:ქართველი ჩოგბურთელები
კატეგორია:ცოცხალი ადამიანები
ზაზა სიორიძე

**ზაზა სიორიძე** (დ. 17 ივნისი, 1960, ოზურგეთი) — ქართველი ბიზნესმენი, ეკონომისტი, ფინანსისტი.

1983 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი, 1987 წელს — ასპირანტურა, 1992 წელს კი ზაარბრიუკენის უნივერსიტეტი (გერმანია). 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი). 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “.

## რესურსები ინტერნეტში
კატეგორია:დაბადებული 17 ივნისი
კატეგორია:დაბადებული 1960
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:ოზურგეთში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
ნიკოლოზ სანოძე

**ნიკოლოზ სანოძე** (დ. 23 მაისი, 1962, ხონი) — ქართველი იურისტი, პოლიტიკოსი.

1987 წელს დაამთავრა  საქართველოს პოლიტექნიკური ინსტიტუტის სატრანსპორტო ფაკულტეტი 1987 წელს, 1997 წელს ქუთაისის ჰუმანიტარული და სამართლის ინსტიტუტი.  1995-1999 წლებში იყო საქართველოს მე-4 მოწვევის პარლამენტის წევრი (ხონის მაჟორიტარი). 

## რესურსები ინტერნეტში
*ნიკოლოზ სანოძე — საქართველოს პარლამენტის ოფიციალური საიტი

 
 

კატეგორია:დაბადებული 23 მაისი
კატეგორია:დაბადებული 1962
კატეგორია:საქართველოს IV მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები
კატეგორია:ხონში დაბადებულები
ჩიჩუა

საკუთარი სახელი **ჩიჩუა** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ჩიჩუა — აგრონომი, მრეწველი
* ზაქარია ჩიჩუა — ფარმაცევტი, პოლიტიკური ემიგრანტი
* თინათინ ჩიჩუა — არქიტექტორი
* ლონგინოზ ჩიჩუა — ოფიცერი, I მსოფლიო ომის მონაწილე
* მაკა ჩიჩუა — მსახიობი, საქართველოს პირველი ლედი
* პეპუნა ჩიჩუა — ოდიშის სამთავროს პოლიტიკური მოღვაწე

კატეგორია:ჩიჩუები
კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
რომანოზ გველესიანი

[მინი|რ. გველესიანი. კახელი კაცი დოქით. [1883.]]
**რომანოზ ნიკოლოზის ძე გველესიანი** (დ. 1859, სოფ. შალაური, ახლანდ. თელავის მუნიციპალიტეტი, — გ. 30 ნოემბერი, 1884, დაკრძალულია ავლაბრის წმ. პეტრე-პავლეს სასაფლაოზე) — ქართველი ფერმწერი და გრაფიკოსი.

დაიბადა კახეთში, აზნაურის ოჯახში. მისი უფროსი ძმა იყო მომავალი გენერალი ალექსანდრე გველესიანი. დაამთავრა თბილისის გრენადერთა მე-15 პოლკთან არსებული სამხედრო სკოლა 1875 წელს. მუშაობდა კავკასიის მეფისნაცვლის მთავარი სამმართველოს სამშენებლო-საგზაო კომიტეტის ტექნიკურ კანცელარიაში 1881 წლამდე. 1879-1881 წლებში სწავლობდა თბილისის სამხატვრო სასწავლებელში, 1881–1884 წლებში — პეტერბურგის სამხატვრო აკადემიაში. საქართველოში ჩამოსვლის შემდეგ განზრახული ჰქონდა იტალიაში გამგზავრება, მაგრამ ვერ შეძლო ჯანმრთელობის მდგომარეობის გაუარესების გამო (მძიმედ ავად იყო ტუბერკულოზით). გარდაიცვალა 25 წლის ასაკში.

მოღვაწეობის ხანმოკლე პერიოდის მანძილზე გველესიანმა შექმნა სახასიათო პორტრეტები („კახელი დოქით, „გ. გაბაშვილის პორტრეტი“, „თანაკურსელის პორტრეტი“, „ქართველი მანდილოსანი“, „კ. მაღალაშვილის პორტრეტი“, „მხატვარ ალ. ბერიძის პორტრეტი“ და სხვ.), ასევე კახეთისა და თბილისის ხედები („ალავერდის ხიდი“, „დახურული ბაზარი“, „მოედანი“ და სხვ.). ყველა ნამუშევარი დაცულია საქართველოს ხელოვნების მუზეუმში.

## ლიტერატურა
;
* თერგდალეულთა ეპოქის უცნობი პეიზაჟისტი (რომანოზ გველესიანის გრაფიკული ჩანახატები) / ნინო ჭინჭარაული // „საქართველოს სიძველენი“. - №15, - 2011;
* რომანოზ გველესიანი მხატვარი / ნინო ჭინჭარაული // „ძველი ხელოვნება დღეს“ / საქართველოს კულტურული მემკვიდრეობის დაცვის ეროვნული სააგენტო; საქართველოს კულტურისა და ძეგლთა დაცვის სამინისტრო. - თბილისი, 2014. - ISSN 1987-6351. - №5. - გვ.88-101.

კატეგორია:დაბადებული 1859
კატეგორია:გარდაცვლილი 30 ნოემბერი
კატეგორია:გარდაცვლილი 1884
კატეგორია:თელავის მუნიციპალიტეტში დაბადებულები
კატეგორია:ქართველი მხატვრები
Mellow

**Mellow** — ქართული მუსიკალური ჯგუფი, რომელიც 2011 წელს თბილისში ჩამოყალიბდა. ამჟამინდელი წევრები არიან: ნიკა ჩოხელი, შოთა გამგამიძე, თაზო ჯობავა, გურამ ჩოხელი და ზაზა ჯალაღონია.

## ისტორია
„Mellow“ 2011 წელს ნიკა ჩოხელის ინიციატივით თბილისში შეიქმნა. ჯგუფი ალტერნატიული როკისა და ინდი-როკის ჟანრში უკრავს.

## რესურსები ინტერნეტში
* 
* Mellow-ის ოფიციალური არხი YouTube

## სქოლიო
კატეგორია:ქართული მუსიკალური ჯგუფები
კატეგორია:2011 წელს დაარსებული მუსიკალური ჯგუფები
კატეგორია:ქართული როკ-ჯგუფები
ზაქარია ჩიჩუა

**ზაქარია ჩიჩუა** (დ. 1875, ჭანჭათი, ოზურგეთის მაზრა, — გ. 30 დეკემბერი, 1951, ლევილი, საფრანგეთი, დაკრძალულია იქვე) — ქართველი პოლიტიკური და საზოგადო მოღვაწე, ფარმაცევტი.

## ბიოგრაფია
დაიბადა გლეხის ოჯახში. განათლება მიიღო ლავრენტი წულაძესთან. შემდეგ სწავლობდა თბილისის სასულიერო სემინარიაში. პროფესიით ფარმაცევტი. იყო სოციალ-დემოკრატიული პარტიის წევრი. რუსეთის 1905 წლის რევოლუციის დროს ხელმძღვანელობდა თბილისის ამქართა და ნოქართა მოძრაობას (პარტიული ფსევდონიმი — „მეხაშე“), შემდეგ რევოლუციურ საქმიანობას ეწეოდა ჭიათურა-ყვირილის რაიონში და კვლავ თბილისში. რეაქციას პეტერბურგში განერიდა და დაამთავრა სამხედრო-სამედიცინო აკადემიის ფარმაცევტული კურსები. შემდეგ ბათუმში მუშაობდა. იქ დააპატიმრეს და ციმბირში გადაასახლეს. 1917 წლის რევოლუციის შემდეგ სამშობლოში დაბრუნდა. საქართველოს დამოუკიდებლობის დროს ხელმძღვანელობდა ნაციონალური სიმდიდრის სააფთიაქო ნაწილს — სააფთიაქო მარაგებს, რომელიც მინდობილი ჰქონდა ქალაქებისა და ერობებისგან (იმ დროს საქართველოში მედიკამენტების შემოტანა შეზღუდული იყო და მარაგებს სასიცოცხლო მნიშვნელობა ჰქონდა). გასაბჭოების შემდეგ ემიგრაციაში იყო. დამკვიდრდა საფრანგეთში, სოფ. ლევილში, სადაც შეუდგა ქართული ემიგრანტული არქივების და სოციალ-დემოკრატების პარტიული დოკუმენტაციის მოწესრიგებას და სისტემატიზებას. გარდაიცვალა და დაკრძალულია ლევილში.

## ლიტერატურა
*
* სვიმონ წერეთელი [ნეკროლოგი] / ძველი მეგობარი // „მებრძოლი საქართველო“. - №1. - 1952. - გვ. 28-29;
* ზაქარია ჩიჩუა [ნეკროლოგი] / ამხანაგი // „ჩვენი დროშა“. - №11. - 1952. - გვ. 43.

კატეგორია:დაბადებული 1875
კატეგორია:გარდაცვლილი 30 დეკემბერი
კატეგორია:გარდაცვლილი 1951
კატეგორია:ლანჩხუთის მუნიციპალიტეტში დაბადებულები
კატეგორია:ქართველი სოციალ-დემოკრატები
კატეგორია:ლევილის სასაფლაოზე დაკრძალულები
ზ
ზაზა სოფრომაძე

**ზაზა სოფრომაძე** (დ. 28 ოქტომბერი, 1960, ქუთაისი) — ქართველი ექიმი, თანამდებობის პირი, იურისტი.

1984 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი, ხოლო 1997 წელს ახალგაზრდობის საერთაშორისო ინსტიტუტი  „თბილისის“ საერთაშორისო სამართალმცოდნეობის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 

## რესურსები ინტერნეტში
*ზაზა სოფრომაძე —  საქართველოს პარლამენტის ოფიციალური საიტი

კატეგორია:დაბადებული 28 ოქტომბერი
კატეგორია:დაბადებული 1960
კატეგორია:საქართველოს IV მოწვევის პარლამენტის წევრები
კატეგორია:ქართველი ექიმები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ქართველი იურისტები
კატეგორია:ქუთაისში დაბადებულები
ალექსანდრე გველესიანი

**ალექსანდრე ნიკოლოზის ძე გველესიანი** (დ. 5 სექტემბერი, 1857 — გ. 1920 წლის შემდეგ) — ქართველი სამხედრო მოღვაწე, რუსეთის იმპერიის არმიის გენერალ-მაიორი (1917).

სამხედრო სამსახურში იყო 1875 წლიდან. მონაწილეობდა რუსეთ-თურქეთის ომში (1877-1878). დაამთავრა თბილისის იუნკერთა ქვეითი სასწავლებელი, საიდანაც 1878 წელს ჩაირიცხა ერევნის ლაიბ-გრენადერთა მე-13 პოლკში. 1894 წლიდან გველესიანი იყო ზაქათალის ოკრუგის კახის რაიონის უფროსის მოვალეობის შემსრულებელი, 1898 წლიდან — ზაქათალის ოკრუგის უფროსის უმცროსი თანაშემწის მოვალეობის შემსრულებელი, 1902 წლიდან — ზაქათალის ოკრუგის უფროსის უფროსი თანაშემწის მოვალეობის შემსრულებელი. 1905 წელს მიიღო პოდპოლკოვნიკის, 1909 წელს — პოლკოვნიკის წოდება. 1906-1915 წლებში მსახურობდა ანდის ოკრუგის უფროსად. I მსოფლიო ომის დროს, 1915-1917 წლებში, იყო კავკასიის არმიის სამხედრო კომუნიკაციების სამმართველოს საეტაპო-სატრანსპორტო განყოფილების უფროსი. 1917 წელს მიიღო გენერალ-მაიორის წოდება. 1918 წლიდან მუშაობდა საქართველოს რესპუბლიკის სამხედრო სამინისტროში (საეტაპო-სატრანსპორტო განყოფილების უფროსი). დაჯილდოებული იყო წმ. სტანისლავის II (1906), წმ. ანას II (1912), წმ. ვლადიმერის IV (1913) და III (1914) ხარისხის ორდენებით. მიღებული ჰქონდა იმპერატორის მადლობა საომარი მოქმედებების დროს წარჩინებული სამსახურისთვის (1916). ცოლად ჰყავდა თამარ (ვარვარა) დავითის ასული ჭავჭავაძე. მათი შვილები იყვნენ მხატვარი დავით გველესიანი და პოლკოვნიკი რომან გველესიანი. ალექსანდრე გველესიანის უმცროსი ძმა იყო მხატვარი რომანოზ გველესიანი.     

## რესურსები ინტერნეტში
* Гвелесиани Александр Николаевич. «Русская армия в Великой войне».

კატეგორია:დაბადებული 5 სექტემბერი
კატეგორია:დაბადებული 1857
კატეგორია:რუსეთის იმპერიის გენერალ-მაიორები
კატეგორია:ქართველი გენერლები
კატეგორია:ქართველები პირველ მსოფლიო ომში
კატეგორია:წმინდა სტანისლავის II ხარისხის ორდენის კავალრები
კატეგორია:წმინდა ანას II ხარისხის ორდენის კავალრები
კატეგორია:წმინდა ვლადიმერის IV ხარისხის ორდენის კავალრები
კატეგორია:წმინდა ვლადიმერის III ხარისხის ორდენის კავალრები
ედვარდ სურმანიძე

**ედვარდ სურმანიძე** (დ. 1 ნოემბერი, 1964, ქედა) — ქართველი თანამდებობის პირი, პოლიტიკოსი.

1988 წელს დაამთავრა ბათუმის სახელმწიფო პედაგოგიური ინსტიტუტის ისტორია-ფილოლოგიის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (ქედის მაჟორიტარი) საარჩევნო ბლოკი „საქართველოს აღორძინება“. 1999 -2004 წლებში — საქართველოს მე-5 მოწვევის პარლამენტის წევრი (ასპინძის მაჟორიტარი), საარჩევნო ბლოკი „საქართველოს მოქალაქეთა კავშირი“ . 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა — დემოკრატები “.

## რესურსები ინტერნეტში
კატეგორია:დაბადებული 1 ნოემბერი
კატეგორია:დაბადებული 1964
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:ქედაში დაბადებულები
ედვარდ
ჩაჩანიძე

საკუთარი სახელი **ჩაჩანიძე** შეიძლება აღნიშნავდეს ერთ-ერთ შემდეგ პიროვნებათაგანს:

* გაბრიელი (ჩაჩანიძე) — საეკლესიო მოღვაწე
* ვახო ჩაჩანიძე — მსახიობი
* კონსტანტინე ჩაჩანიძე — სამხედრო პირი
* მიხეილ ჩაჩანიძე — ინჟინერი
* ნოდარ ჩაჩანიძე — მსახიობი
* როდამ ჩაჩანიძე — მწერალი

კატეგორია:ქართული გვარები
კობა სუჯაშვილი

**კობა სუჯაშვილი** (დ. 	3 აგვისტო, 1941, დაბა ყაზბეგი (ამჟამად სტეფანწმინდა), ამჟამად ყაზბეგის მუნიციპალიტეტი) —  ქართველი თანამდებობის პირი, პედაგოგი, ფიზიკოსი.

1965 წელს დაამთავრა თბილისის სახელმწიფო პედაგოგიური ინსტიტუტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.  

## რესურსები ინტერნეტში
*კობა სუჯაშვილი — საქართველოს პარლამენტის ოფიციალური საიტი 

 
 

კატეგორია:დაბადებული 3 აგვისტო
კატეგორია:დაბადებული 1941
კატეგორია:საქართველოს IV მოწვევის პარლამენტის წევრები
კატეგორია:თბილისის პედაგოგიური ინსტიტუტის კურსდამთავრებულები
კობა
კატეგორია:ყაზბეგში დაბადებულები
კონსტანტინე ჩაჩანიძე

**კონსტანტინე (კოწია) გრიგოლის ძე ჩაჩანიძე** (დ. 1880 — გ. უცნობია) — ქართველი სამხედრო პირი, 1924 წლის აგვისტოს აჯანყების მონაწილე.

დაამთავრა ქუთაისის სასულიერო სასწავლებელი (1896). იყო ქართველთა შორის წერა-კითხვის გამავრცელებელი საზოგადოების ჭიათურის განყოფილების გამგეობის წევრი. მსახურობდა რუსეთის იმპერიის არმიაში. პირველი მსოფლიო ომის დაწყების შემდეგ ქვეითთა რეზერვიდან მობილიზებული იყო მოქმედ არმიაში. მსახურობდა კავკასიის მე-10 მსროლელი პოლკის პრაპორშჩიკად, შემდეგ პორუჩიკად. საბრძოლო მოქმედებებში თავის გამოჩენისთვის მიიღო წმ. სტანისლავის III ხარისხის ორდენი (1915). 1916 წლიდან იყო შტაბს-კაპიტანი. 1918-1921 წლებში მსახურობდა საქართველოს ჯარში. ჰქონდა პოლკოვნიკის წოდება. 1921 თებერვალში სათავეში ჩაუდგა ჭიათურელ მოხალისეთა რაზმს. 1924 წლის 28 აგვისტოს ჭიათურის აჯანყების ერთ-ერთი სამხედრო ხელმძღვანელი. გიორგი წერეთლის დროებითმა მთავრობამ ეკო წერეთელთან ერთად ჭიათურის სამხედრო კომენდანტად დანიშნა. აჯანყების ჩახშობის შემდეგ ტყვედ ჩავარდა კაკისწყლის ტყეში. მიუსაჯეს 5-წლიანი პატიმრობა მკაცრი იზოლაციით.

## ლიტერატურა
* კაენ, სად არის ძმა შენი?! : ქართველთა ისტორიის სისხლიანი ფურცლები (1921-1930წწ) / ნესტან (ელისაბედ) კირთაძე ; [რედ.: ფარნაოზ ლომაშვილი, ილია ტაბაღუა]. - თბ. : მერანი, 1998. წ. 1;
* 1924 წლის ანტისაბჭოთა ეროვნული აჯანყება შორაპნის მაზრაში / ლევან ჯიქია // არქივის კვალდაკვალ - ზესტაფონი. სპეციალური საარქივო გამოცემა. - თბ. : შინაგან საქმეთა სამინისტროს არქივი, 2014. - გვ. 17-48.

## რესურსები ინტერნეტში
* Чачанидзе Константин. «Памяти героев Великой войны 1914–1918».
* 

კატეგორია:დაბადებული 1880
კატეგორია:ქართველი პოლკოვნიკები
კატეგორია:რუსეთის იმპერიის ოფიცრები
კატეგორია:ქართველები პირველ მსოფლიო ომში
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:წმინდა სტანისლავის III ხარისხის ორდენის კავალრები
კატეგორია:1924 წლის აგვისტოს აჯანყების მონაწილეები
სვიმონ წერეთელი

**სვიმონ ზაქარიას ძე წერეთელი** (დ. 5 იანვარი, 1870, სოფ. პერევისა, ახლანდ. ჭიათურის მუნიციპალიტეტი, — გ. 27 დეკემბერი, 1951, ლევილი, საფრანგეთი, დაკრძალულია ლევილის ქართულ სასაფლაოზე) — ქართველი სამხედრო მოღვაწე, პოლკოვნიკი.

დაამთავრა ქუთაისის სასულიერო სასწავლებელი, შემდეგ სემინარიაში ჩაირიცხა, მაგრამ მოსწავლეების საპროტესტო გამოსვლაში მონაწილეობის გამო გარიცხეს. სწავლა სამხედრო სკოლაში განაგრძო. 1896 წლიდან რუსეთის იმპერიის სამხედრო სამსახურში იყო. მსახურობდა სამეგრელოს გრენადერთა მე-16 პოლკში, შემდეგ ელიზავეტპოლის 156-ე ქვეით პოლკში. კაპიტნის წოდებით მონაწილეობდა I მსოფლიო ომში (1914-1918), განსაკუთრებით გამოიჩინა თავი ერზრუმის აღების დროს. დაჯილდოებული იყო წმ. სტანისლავის II ხარისხის ორდენით (1915). 1918-1921 წლებში მსახურობდა საქართველოს რესპუბლიკის ჯარში პოლკოვნიკის წოდებით. 1919 წლის აპრილში აღკვეთა ჩრდილოეთ კავკასიიდან დარიალის ხეობაში ბოლშევიკების შემოღწევის მცდელობა, შემდეგ იყო შტაბის უფროსი სოჭის ფრონტზე (მცირედ ხნით დატყვევებული იყო დენიკინის ჯარების მიერ). 1921 წელს საქართველოს გასაბჭოების შემდეგ მოღვაწეობდა ოპოზიციურ იატაკქვეშეთში. 1924 წლის აგვისტოს აჯანყების დროს აჯანყებულებმა დანიშნეს სამხედრო ხელმძღვანელად ჭიათურაში. აჯანყების დამარცხების შემდეგ ტყეში გაიხიზნა და მოახერხა საქართველოს დატოვება. ცხოვრობდა საფრანგეთში, პარიზის ახლოს, სოფ. ლევილში. გარდაიცვალა და დაკრძალულია იქვე.

## ლიტერატურა
* სვიმონ წერეთელი [ნეკროლოგი] / ძველი მეგობარი // „მებრძოლი საქართველო“. - №1. - 1952. - გვ. 27-28;
*1924 წლის ანტისაბჭოთა ეროვნული აჯანყება შორაპნის მაზრაში / ლევან ჯიქია // არქივის კვალდაკვალ - ზესტაფონი. სპეციალური საარქივო გამოცემა. - თბ. : შინაგან საქმეთა სამინისტროს არქივი, 2014. - გვ. 17-48.

## რესურსები ინტერნეტში
* Церетели Симон Захарьевич. «Памяти героев Великой войны 1914–1918».

კატეგორია:დაბადებული 5 იანვარი
კატეგორია:დაბადებული 1870
კატეგორია:ჭიათურის მუნიციპალიტეტში დაბადებულები
კატეგორია:გარდაცვლილი 27 დეკემბერი
კატეგორია:გარდაცვლილი 1951
კატეგორია:ქართველი პოლკოვნიკები
კატეგორია:რუსეთის იმპერიის ოფიცრები
კატეგორია:ქართველები პირველ მსოფლიო ომში
კატეგორია:წმინდა სტანისლავის III ხარისხის ორდენის კავალრები
კატეგორია:ქართველი ემიგრანტები
კატეგორია:ქართველები საფრანგეთში
კატეგორია:ლევილის სასაფლაოზე დაკრძალულები
სვიმონ
ალექსი ტატუაშვილი

**ალექსი ტატუაშვილი** (დ. 25 აპრილი, 1948, სოფელი ვარდისუბანი, დმანისის რაიონი) — ქართველი პოლიტიკოსი, ჟურნალისტი.

1983 წელს დაამთავრა თბილისის სახელმწიფო პედაგოგიური ინსტიტუტი. 1995-1999 წლებში იყო საქართველოს მე-4 მოწვევის პარლამენტის წევრი (დმანისის მაჟორიტარი).

## რესურსები ინტერნეტში
*ალექსი ტატუაშვილი — საქართველოს პარლამენტის ოფიციალური საიტი

 
 

კატეგორია:დაბადებული 25 აპრილი
კატეგორია:დაბადებული 1948
კატეგორია:საქართველოს IV მოწვევის პარლამენტის წევრები
კატეგორია:თბილისის   პედაგოგიური ინსტიტუტის კურსდამთავრებულები
თამაზ ფარტენაძე

**თამაზ ფარტენაძე** (დ. 13 თებერვალი, 1940, სოფელი ურეხი, ბათუმის რაიონი - გ. 6 მარტი, 2006) — ქართველი თანამდებობის პირი, ინჟინერი, საქართველოს მე-4 მოწვევის პარლამენტის წევრი.

1967 წელს დაამთავრა საქართველოს   პოლიტექნიკური ინსტიტუტის სატრანსპორტო ფაკულტეტი.  1995-1999 წლებში იყო საქართველოს მე-4 მოწვევის პარლამენტის წევრი  პარტიული სიით, საარჩევნო ბლოკი „საქართველოს მოქალაქეთა კავშირი“. 

## რესურსები ინტერნეტში
კატეგორია:დაბადებული 13 თებერვალი
კატეგორია:დაბადებული 1940
კატეგორია:საქართველოს IV მოწვევის პარლამენტის წევრები
კატეგორია:ბათუმში დაბადებულები
ალექსანდრე ფაღავა

**ალექსანდრე ფაღავა** (დ. 13 სექტემბერი, 1948, ბათუმი — გ. 7 ნოემბერი, 2017) — ქართველი ინჟინერი.

დაამთავრა საქართველოს პოლიტექნიკური ინსტიტუტის სამრეწველო და სამოქალაქო მშენებლობის სპეციალობით. 1995-1999 წლებში იყო საქართველოს მე-4 მოწვევის პარლამენტის წევრი   პარტიული სიით, საარჩევნო ბლოკი „საქართველოს აღორძინება“. 
## რესურსები ინტერნეტში
*ალექსანდრე ფაღავა — საქართველოს პარლამენტის ოფიციალური საიტი

## სქოლიო
კატეგორია:დაბადებული 13 სექტემბერი
კატეგორია:დაბადებული 1948
კატეგორია:საქართველოს IV მოწვევის პარლამენტის წევრები
კატეგორია:გარდაცვლილი 2017
ნოდარ ფაღავა

**ნოდარ ფაღავა** (დ. 21 მარტი, 1945, ბათუმი) — ქართველი თანამდებობის პირი, მუსიკოსი.

1968 წელს დაამთავრა თბილისის სახელმწიფო კონსერვატორია (ფორტეპიანო).  1995-1999 წლებში იყო საქართველოს მე-4 მოწვევის პარლამენტის წევრი  პარტიული სიით, საარჩევნო ბლოკი „ საქართველოს მოქალაქეთა კავშირი “. 

## რესურსები ინტერნეტში
*ნოდარ ფაღავა — საქართველოს პარლამენტის ოფიციალური საიტი

 
 

კატეგორია:დაბადებული 21 მარტი
კატეგორია:დაბადებული 1945
კატეგორია:საქართველოს IV მოწვევის პარლამენტის წევრები
კატეგორია:თბილისის სახელმწიფო კონსერვატორიის კურსდამთავრებულები
იანქოშვილი

საკუთარი სახელი **იანქოშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* მათე იანქოშვილი — ინჟინერი, პუბლიცისტი
* მერი იანქოშვილი — ფილოლოგი, მთარგმნელი
* ნათელა იანქოშვილი — მხატვარი